EELNÕU
											28.08.2026

Käibemaksuseaduse muutmise seadus

§ 1. Käibemaksuseaduse muutmine

Käibemaksuseaduses tehakse järgmised muudatused:

1) paragrahvi 39 lõike 1 teine lause muudetakse ja sõnastatakse järgmiselt:
„Kauba soetamisel, välja arvatud toiduained ning tubakatooted alkoholi-, tubaka-, kütuse- ja elektriaktsiisi seaduse tähenduses, ning teenuse saamisel Eestis tagastatakse käesoleva lõike esimeses lauses nimetatud Eestis asuvale esindusele, asutusele, erimissioonile, peakorterile ja füüsilisele isikule, välja arvatud liidu institutsioon või liidu õiguse alusel asutatud amet või asutus, nendelt tasutud käibemaks käesoleva seaduse § 37 lõikes 7 sätestatud nõuetele vastava arve alusel juhul, kui kaupade ja teenuste kogumaksumus koos käibemaksuga on arve kohaselt vähemalt 160 eurot.“;

2) paragrahvi 39 lõiget 1 täiendatakse neljanda lausega järgmises sõnastuses: 
„Käesolevas lõikes nimetatud füüsilistele isikutele tagastatakse käibemaks eelnimetatud tingimustel, kui kaup on soetatud või teenus on saadud isiklikuks tarbeks seoses diplomaatilise lähetusega Eestis.“;

3) paragrahvi 39 lõikes 31 asendatakse sõna „kauba“ sõnadega „kauba ja seal saadud teenuse“;	Comment by Katariina Kärsten - JUSTDIGI: Palume kaaluda, kas sõna "seal" on normis vajalik. See võib tekitada valeseose "kauba soetamisel saadud teenuse". Ilma sõnata "seal" seda seost ei tekiks: 
(31) Eestis soetatud kauba ja saadud teenuse eest tasutud käibemaksu tagastamiseks esitatava taotluse vormi kehtestab valdkonna eest vastutav minister määrusega.


4) paragrahvi 39 lõiked 5 ja 6 muudetakse ning sõnastatakse järgmiselt: 
„(5) Käesoleva paragrahvi lõigetes 1 ja 11 nimetatud esinduse, asutuse, erimissiooni, institutsiooni või liidu õiguse alusel asutatud ameti või asutuse ja füüsilise isiku õigust taotleda käibemaksuvabastust või käibemaksu tagastamist ning sama paragrahvi lõikes 2 nimetatud rahvusvahelise sõjalise peakorteri liikmete ja nende ülalpeetavate õigust taotleda käibemaksu tagastamist kinnitab välisminister või tema volitatud ametnik.

(6) Käesoleva paragrahvi lõikes 2 nimetatud relvajõudude ja nendega kaasas oleva tsiviilkoosseisu ning nende liikme ja liikme ülalpeetava, relvajõudude lepingupartneri töötaja, peakorteri, peakorteri lepingupartneri töötaja ja tema ülalpeetava ning õppeasutuse õigust taotleda käibemaksuvabastust või käibemaksu tagastamist ning rahvusvahelise sõjalise peakorteri liikmete ja nende ülalpeetavate õigust taotleda käibemaksuvabastust kinnitab riigikaitse korraldamise valdkonna eest vastutav minister või tema volitatud ametnik.“.	Comment by Helen Noormägi - JUSTDIGI: Lisasin puuduvad jutumärgid ja punkti.

§ 2. Seaduse jõustumine

Käesolev seadus jõustub 2027. aasta 1. jaanuaril. 



Lauri Hussar
Riigikogu esimees

Tallinn,                                 2026
__________________________________________________________________________
Algatab Vabariigi Valitsus                          2026

(allkirjastatud digitaalselt)

